Εργασία με προεκτάσεις

Η πρώτη εικόνα είναι έργο του Maurits Cornelis Escher (1898 –1972), Ολλανδού εικαστικού καλλιτέχνη, ο οποίος δημιουργούσε τα έργα του με τεχνικές ξυλογραφίας, λιθογραφίας και χαλκογραφίας. Ο Έσερ ήταν επηρεασμένος έντονα από τα Μαθηματικά. Το έργο που παρουσιάζεται έχει τίτλο «Οκτώ κεφαλές». Η δεύτερη εικόνα περιγράφει το πώς ο καλλιτέχνης τοποθέτησε το θέμα του.

1. Να παρατηρήσετε τη δεύτερη εικόνα και να συζητήσετε την ιδέα του καλλιτέχνη για τον τρόπο με τον οποίο τοποθέτησε τις φιγούρες του έργου.
2. Να αναζητήσετε στο διαδίκτυο πληροφορίες για το έργο του Έσερ και να βρείτε και άλλο έργο του καλλιτέχνη, στο οποίο να χρησιμοποίησε μετασχηματισμούς όπως στις «οκτώ κεφαλές» .

Δραστηριότητες για αυτενέργεια

α) Δημιουργώ μοτίβο όπως ο Escher
Σχεδίασε ένα απλό σχήμα (π.χ. ένα πρόσωπο, ζώο ή γεωμετρικό σχήμα) και επανάλαβέ το στον καμβά, μετακινώντας το κάθε φορά με τον ίδιο τρόπο (π.χ. 3 τετράγωνα δεξιά ή κάτω). Δες πώς γεμίζει ο χώρος χωρίς κενά, όπως στο έργο «Οκτώ Κεφαλές». Τι παραμένει ίδιο και τι αλλάζει σε κάθε αντιγραφή;

β) Καθρέφτης στο χαρτί
Σχεδίασε ένα σχήμα και μια ευθεία δίπλα του (σαν καθρέφτη). Έπειτα, σχεδίασε το ίδιο σχήμα σαν να καθρεφτίζεται πάνω σε αυτή την ευθεία. Δες πώς φαίνεται το σχήμα όταν καθρεφτίζεται. Μπορείς να συνεχίσεις με περισσότερες ανακλάσεις για να δημιουργήσεις ένα μοτίβο όπως του Escher.

γ) Περιστρέφω και φτιάχνω κύκλο
Σχεδίασε ένα μικρό σχήμα (π.χ. κεφάλι, φύλλο, πουλί) και επανάλαβέ το γύρω από ένα κεντρικό σημείο, περιστρέφοντάς το κάθε φορά (π.χ. 90° ή 45°). Δες πώς δημιουργείται μια κυκλική σύνθεση με κίνηση, παρόμοια με τα έργα του Escher. Μοιάζει το αποτέλεσμα με σπείρα ή ροζέτα;

- Escher, M. C. (2000). MC Escher: the graphic work. Taschen.
- Weyl, H. (1991). Συμμετρία. Αθήνα: Τροχαλία.
- Περισσότερες πληροφορίες για τον Έσερ εδώ: https://shorturl.at/SlI5i

# Οθόνη Βοήθειας

## Οδηγίες

Διαβάστε το παρακάτω υλικό για να αποκτήσετε μία καλύτερη κατανόηση του θέματος. Το συμπληρωματικό περιεχόμενο περιέχει ενδιαφέρουσες πληροφορίες και παραδείγματα που θα σας βοηθήσουν να εμβαθύνετε στη γνώση σας. Μη διστάσετε να επιστρέψετε σε αυτήν την ενότητα όποτε το κρίνετε απαραίτητο.

# Καρτέλα Συντελεστών